作者：张炎
词牌/韵律：台城路・齐天乐

paragraphs: 扁舟忽过芦花浦。
闲情便随鸥去。
水国吹箫，虹桥问月，西子如今何许。
危栏谩抚。
正独立苍茫，半空飞露。
倒影虚明，洞庭波映广寒府。
鱼龙吹浪自舞。
渺然凌万顷，如听风雨。
夜气浮山，晴晖荡日，一色无寻秋处。
惊凫自语。
尚记得当时，故人来否。
胜景平分，此心游太古。